Ses beseer in ongeluk naby Otjiwarongo - Ongelukke - Republikein
Saturday, December 14th, 14:57:37
Ses beseer in ongeluk naby Otjiwarongo
25 March 2019 | Ongelukke
Ses mense het 'n ongeluk oorleef toe die voertuig waarin hulle op reis was vroeg vanoggend suid van Otjiwarongo die pad verlaat en omgeslaan het.
Volgens die polisie se woordvoerder vir die Otjozondjupastreek, insp. Maureen Mbeha het die bestuurder van die sewesitplekbussie 'n botsing met die voertuig voor hom probeer vermy wat skielik vir 'n koedoe gestop het wat in die middel van die pad gestaan het. Die bestuurder het uitgeswaai waarna die voertuig die pad verlaat en vyf keer gerol het. Die bestuurder en 'n 25-jarige passasier het ernstige beserings opgedoen.
Die ongeluk het sowat 41 kilometer suid van Otjiwarongo plaasgevind. Die beseerdes is in onderskeidelik die staatshospitaal in Otjiwarongo en die Katutura-staatshospitaal in Windhoek opgeneem. Vier mans het ligte beserings opgedoen. - Nampa